சம்பந்தன் தொடர்பில் பொதுவாக ஒரு அபிப்பிராயம் உண்டு. சம்பந்தன் இந்தியாவிற்கு நெருக்கமானவர். இந்தியாவின் நலன்கள் தொடர்பில் கரிசனையுடன் இருப்பவர். ஆனால் அது உண்மைதானா? சம்பூர் அனல் மின் நிலைய விடயத்தில் சம்பந்தன் இந்தியாவிற்கு எதிராகவே நடந்துகொண்டார். சம்பூர் அனல்மின் நிலைய விவகாரம் ஒரு பிரச்சினையாக எழுந்தபோது, சிறிலங்கா ஜனாதிபதி மற்றும் பிரதமர் ரணில் விக்கிரமசிங்க ஆகியோர் ஒரு குரலில் இந்தியாவிடம் பேசியிருக்கின்றனர். எங்களுக்கு இதில் ஒரு பிரச்சினையும் இல்லை ஆனால் உங்களுடைய சம்பந்தன்தானே அதனை எதிர்க்கிறார். அவர் தன்னுடைய இறந்த உடல் மீதுதான் நீங்கள் இதனை கட்டியெழுப்பமுடியும் என்கிறார். நாங்கள் என்னசெய்வது?